सरकारी वृद्धाश्रम अर्थात् देवघाट समाजकल्याण केन्द्र (०५२) देवघाट क्षेत्रविकास समितिको छातामुनि छ । वृद्धाश्रमका ३३ जनामध्ये ६७ देखि १ सय ७ वर्षसम्मका २३ आमाहरू छन् । बसाइँसराइको कागज भए वृद्धभत्ता यतै पाउँछन् । सबेरै उठेर तीर्थस्थल जान्छन्, अरू समय भजनकीर्तनमा रमाउँछन् । गोरखा, बुंकोटका मोतीलाल जोशी गुनासो गर्दै थिए, “आफ्ना छोराछोरी भएनन्, दाजुका छोराछोरी पालेँ । आफूले जन्माएकाले त हेर्दा रहेनछन्, अरूले के हेर्थे ?”
